rejauldu/bengali-wikipedia huggingface dataset:
দুর্বলের উপর সবলের নিপীড়ন (ইংরেজি oppression) বলতে সাধারণত ক্ষমতায় থাকা ব্যক্তি বা দলের দ্বারা বারংবার প্রণালীবদ্ধভাবে ও ব্যাপকভাবে কর্তৃত্বের অন্যায়, মাত্রাতিরিক্ত, বিদ্বেষপরায়ণ বা নিষ্ঠুর ব্যবহারের মাধ্যমে দুর্বল ব্যক্তি বা দলকে দমন বা তাদের উপর দুর্বহ বোঝা চাপানোর ঘটনাটিকে নির্দেশ করা হয়। ক্ষমতায় বা কর্তৃত্বে না থেকেও সমাজের সংখ্যাগুরু দল সংখ্যালঘু দলের উপরে সমাজনির্ধারিত মান স্থাপনের মাধ্যমে এইরূপ নিপীড়ন চাপিয়ে দিতে পারে।  দুর্বলের উপর সবলের নিপীড়ন রাজনৈতিক, অর্থনৈতিক, সাংস্কৃতিক, ধর্মীয়, প্রাতিষ্ঠানিক বা সামাজিক রূপ ধারণ করতে পারে। এই জাতীয় নিপীড়নে কোনও নির্দিষ্ট ব্যক্তি বা দলের উপরে অত্যধিক কঠোর বাধানিষেধ প্রয়োগ করা হয় কিংবা সমাজের অন্য সবার তুলনায় তারা অসমঞ্জস অনুপাতে অধিকতর বৈষম্য ও অবিচারের শিকার হয়। সাধারণত কোনও ক্ষমতাসীন পদে অধিষ্ঠিত কোনও সরকার বা রাজনৈতিক সংগঠন লিখিত বিধির মাধ্যমে কিংবা গোপনে নিপীড়িত দলগুলির উপরে এই ধরনের বাধানিষেধ প্রয়োগ করে থাকে, যার উদ্দেশ্য সমাজের অন্যান্য দলের সাথে যেন তারা প্রতিযোগিতায় পেরে না ওঠে ও এভাবে যেন তাদেরকে শোষণ করা যায়। সমাজে নিপীড়িত ব্যক্তি বা দলটির মূল্য হ্রাস পায়, তারা শোষণের শিকার হয় এবং প্রাধিকারপ্রাপ্ত ব্যক্তি বা দলের তুলনায় তারা সুযোগসুবিধা থেকে বঞ্চিত হয়।  নিপীড়নকে নিগ্রহ, নির্যাতন, উৎপীড়ন, জুলুম, ইত্যাদি সমার্থক শব্দ দ্বারাও নির্দেশ করা হতে পারে।  দুর্বলের উপর সবলের নিপীড়ন ইতিহাসের সব পর্বে সব ধরনের মানবসমাজে বিদ্যমান ছিল ও আছে। সমাজ থেকে দুর্বলের উপর সবলের নিপীড়ন নির্মূল করার প্রচেষ্টা তুলনামূলকভাবে নতুন এবং একটি দলের উপর জোর দিলেও অন্য আরেকটি দলের উপর জোর নাও দেয়া হতে পারে।Johnson, A. G., 2000a,. Privilege, Power and Difference. Boston: McGraw-Hill. page39 যেমন ১৯৬০-এর দশকে মার্কিন যুক্তরাষ্ট্রে নরগোষ্ঠীগত পরিচয় (কৃষ্ণাঙ্গ ও অন্যান্য সংখ্যালঘু গোষ্ঠী) কিংবা উত্তর আয়ারল্যান্ডে ধর্মীয় পরিচয়ভিত্তিক বৈষম্য ও মানবাধিকার লঙ্ঘনের বিরুদ্ধে নাগরিক আন্দোলন সংঘটিত হলেও নারীর অধিকার লঙ্ঘন উপেক্ষা করা হয়। তবে পরবর্তীতে ১৯৭০-এর দশকে দেশটিতে নারীবাদী আন্দোলন ও সংশ্লিষ্ট সামাজিক পরিবর্তন ঘটে। দুর্বলের উপর সবলের নিপীড়নের ঘটনাটি আধিপত্য ও পরাধীনতার সামাজিক কাঠামোগুলির ফলাফল। এর পেছনে গরিমাবোধ ও হীনমন্যতাবোধের মতো ব্যাপারগুলি কাজ করে।Charlton, J. I., 1998, Nothing about us without us disability oppression and empowerment. Berkeley: University of California Press.page:8) দুর্বলের উপর সবলের নিপীড়ন চরম পর্যায়ে কোনও দেশের আইনি ব্যবস্থার মাধ্যমে হতে পারে (যেমন দাসপ্রথা, আপার্টহাইট তথা পৃথক আবাসন, বা ভোটাধিকারের অনুপস্থিতি) বা এরকম চরম না-ও হতে পারে। এটি স্বৈরতান্ত্রিক সমাজগুলির মতো সহিংস হতে পারে বা না-ও হতে পারে।Deutsch, M., 2006, 'A framework for thinking about oppression and its change', Social Justice Research, 19(1), 7–41.  তথ্যসূত্র  বিষয়শ্রেণী:বৈষম্য বিষয়শ্রেণী:অবিচার বিষয়শ্রেণী:সামাজিক ধারণা বিষয়শ্রেণী:সংখ্যাগুরু-সংখ্যালঘু সম্পর্ক বিষয়শ্রেণী:সামাজিক প্রাধিকার বিষয়শ্রেণী:সামাজিক ও রাজনৈতিক ক্ষমতা বিষয়ক ধারণা বিষয়শ্রেণী:সামাজিক বৈষম্য বিষয়শ্রেণী:দুর্ব্যবহার বিষয়শ্রেণী:কার্যকারণ সম্পর্ক
হার্ডিস একটি মার্কিন ফাস্ট ফুড ফ্রাঞ্চাইজি যা ১৯৬০ থেকে শুরু হয়েছিল। এটি প্রাথমিকভাবে মার্কিন যুক্তরাষ্ট্র এর মধ্যপ্রাচ্য রাজ্যগুলিতে পরিচালনা করে। রেস্তোরাঁটিতে হ্যামবার্গার, ফ্রেঞ্চ ফ্রাই, ও মিল্কশেক বিক্রি করা হয়। উইলবার্ট হার্ডি হার্ডিসের প্রতিষ্ঠাতা।  তথ্যসূত্র  বহিঃসংযোগ  দাপ্তরিক ওয়েবসাইট  বিষয়শ্রেণী:১৯৬০-এ প্রতিষ্ঠিত রেস্তোরাঁ বিষয়শ্রেণী:মার্কিন যুক্তরাষ্ট্রের ফাস্ট ফুড চেইন বিষয়শ্রেণী:ফাস্ট ফুড ফ্র্যাঞ্চাইজি বিষয়শ্রেণী:ফাস্ট ফুড হ্যামবার্গার রেস্তোরাঁ বিষয়শ্রেণী:সেন্ট লুইস ভিত্তিক কোম্পানি বিষয়শ্রেণী:মার্কিন যুক্তরাষ্ট্রের ঝটপট খাবারের চেইন
অগাস্ট "গুস্তাভ" ব্লাহা (জন্ম ১ জানুয়ারি ১৮৮৮, মৃত্যুর তারিখ অজানা) ছিলেন একজন অস্ট্রীয় ফুটবল খেলোয়াড়।  তিনি ভিয়েনায় জন্মগ্রহণ করেন। তিনি এসকে র়্যাপিড ইউন ক্লাবের হয়ে খেলেছেন এবং অস্ট্রিয়া জাতীয় ফুটবল দলের হয়েও খেলেছেন। তিনি স্টকহোম ১৯১২ গ্রীষ্মকালীন অলিম্পিকে প্রতিদ্বন্দ্বিতা করেছিলেন।     তথ্যসূত্র    বহিঃসংযোগ     বিষয়শ্রেণী:১৮৮৮-এ জন্ম বিষয়শ্রেণী:মৃত্যুর সাল অজানা বিষয়শ্রেণী:১৯১২ গ্রীষ্মকালীন অলিম্পিকের ফুটবলার বিষয়শ্রেণী:অস্ট্রিয়ার আন্তর্জাতিক ফুটবলার বিষয়শ্রেণী:ভিয়েনার ফুটবলার বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ বিষয়শ্রেণী:পুরুষ ফুটবল ফরোয়ার্ড বিষয়শ্রেণী:অস্ট্রিয়ার অলিম্পিক ফুটবলার বিষয়শ্রেণী:অস্ট্রীয় পুরুষ ফুটবলার
সোনারং জোড়া মঠ বাংলাদেশের অষ্টাদশ শতাব্দীর এই প্রত্নতত্ত্ব নিদর্শন। এটি মুন্সীগঞ্জ জেলার টংগিবাড়ী উপজেলার সোনারং গ্রামে অবস্থিত। কথিত ইতিহাসে জোড়া মঠ হিসাবে পরিচিত লাভ করলেও মুলত এটি জোড়া মন্দির। মন্দিরের একটি প্রস্তর লিপি থেকে জানা যায় এলাকার রূপচন্দ্র নামে হিন্দু লোক বড় কালীমন্দিরটি ১৮৪৩ সালে ও ছোট মন্দিরটি ১৮৮৬ সালে নির্মাণ করেন। ছোট মন্দিরটি মূলত শিবমন্দির। বড় মন্দিরটির উচ্চতা প্রায় ১৫ মিটার।   কাঠামো  অষ্টভুজ আকৃতির এ মঠের দৈর্ঘ্যে ও প্রস্থে ২১ ফুট। বড় মন্দিরটির উচ্চতা প্রায় ১৫ মিটার । চুন-সুরকি দিয়ে তৈরি মঠের দেয়াল বেশ পুরু। মন্দির দুটির মুল উপাসনালয় কক্ষের সঙ্গের রয়েছে বারান্দা বড় মন্দিরের ১.৯৪ মিটার ও ছোটটিতে ১.৫ মিটার বারান্দা। এছাড়া মন্দিরের সামনের অংশে বেশ বড় আকারের একটি পুকুর রয়েছে। বড় মন্দিরটি তৈরির সমসাময়িক সময়ে এই পুকুরটি তৈরি করা হয়। মূল মন্দিরের ছাদ নিচু গোলাকার গম্বুজ আকৃতির।   ইতিহাস  সোনারং গ্রামে এক সময় হিন্দু সম্প্রদায়ের একচ্ছত্র আধিপত্য ছিল। মন্দিরের একটি নামফলক থেকে জানা যায় রূপচন্দ্র নামে এক হিন্দু বণিক জোড়া মঠের নির্মাতা। স্থাপনা দুটি মঠ নামে পরিচিতি পেলেও আসলে এগুলো হিন্দু মন্দির। কথিত আছে শ্রী রূপচন্দ্রের অন্ত্যষ্টিক্রিয়া এখানেই সমাপ্ত হয়েছে।   আরও দেখুন   বাংলাদেশের প্রত্নতাত্ত্বিক স্থানের তালিকা   তথ্যসূত্র   বিষয়শ্রেণী:বাংলাদেশের মঠ বিষয়শ্রেণী:মুন্সীগঞ্জ জেলার প্রত্নতাত্ত্বিক স্থাপনা বিষয়শ্রেণী:মুন্সীগঞ্জ জেলার মন্দির বিষয়শ্রেণী:শিব মন্দির বিষয়শ্রেণী:মুন্সীগঞ্জ জেলার দর্শনীয় স্থান
Usage To create a set of tabs, use these four elements. Keep the page tabs in the same order on all pages and use "Tab1" for the current page.  See also Wikipedia:Tutorial/Header, Wikipedia:Tutorial (Editing)/Header, Wikipedia:Tutorial (Formatting)/Header, Wikipedia:Tutorial (Wikipedia links)/Header, Wikipedia:Tutorial (External links)/Header, Wikipedia:Tutorial (Talk pages)/Header, Wikipedia:Tutorial (Keep in mind)/Header, Wikipedia:Tutorial (Registration)/Header, and Wikipedia:Tutorial (Wrap-up and more info)/Header.  For an example of how to set this up to be done automatically see Wikipedia:Tutorial/TabsHeader.  {{Wikipedia:Tutorial/TabsTop}} {{Wikipedia:Tutorial/Tab1|Current page name}} {{Wikipedia:Tutorial/Tab2|Other page name(s)}} {{Wikipedia:Tutorial/TabsBottom}}
নেত্রকোণা-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নেত্রকোণা জেলায় অবস্থিত জাতীয় সংসদের ১৫৯নং আসন।  সীমানা নেত্রকোণা-৩ আসনটি নেত্রকোণা জেলার আটপাড়া উপজেলা ও কেন্দুয়া উপজেলা নিয়ে গঠিত। নির্বাচিত সাংসদ নির্বাচন  সদস্য  দল ১৯৮৬ফজলুর রহমান খান বাংলাদেশ আওয়ামী লীগ ১৯৮৮ আশরাফ উদ্দিন খান স্বতন্ত্র ১৯৯১ জুবেদ আলী  বাংলাদেশ আওয়ামী লীগ ফেব্রুয়ারি ১৯৯৬ নুরুল আমিন তালুকদার বাংলাদেশ জাতীয়তাবাদী দল জুন ১৯৯৬ নুরুল আমিন তালুকদার বাংলাদেশ জাতীয়তাবাদী দল ২০০১ নুরুল আমিন তালুকদার বাংলাদেশ জাতীয়তাবাদী দল ২০০৩ উপ-নির্বাচন খাদিজা আমিন বাংলাদেশ জাতীয়তাবাদী দল ২০০৮ মনজুর কাদের কোরাইশী বাংলাদেশ আওয়ামী লীগ ২০১৪ ইফতিকার উদ্দিন তালুকদার পিন্টু বাংলাদেশ আওয়ামী লীগ ২০১৮ অসীম কুমার উকিল বাংলাদেশ আওয়ামী লীগ২০২৪ ইফতিকার উদ্দিন তালুকদার পিন্টু স্বতন্ত্র   নির্বাচন    ২০১০-এর দশকে নির্বাচন    ২০০০-এর দশকে নির্বাচন   ২০০৩ সালের জুন মাসে নূরুল আমিন তালুকদার মারা যান। তার বিধবা স্ত্রী খাদিজা আমিন আগস্ট ২০০৩ সালের উপ-নির্বাচনে নির্বাচিত হন।   ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে নেত্রকোণা-৩  বিষয়শ্রেণী:নেত্রকোণা জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
ডগলাস ডীন অশেররফ একজন পদার্থবিজ্ঞানী। তিনি হিলিয়াম-৩ এর সুপারফ্লুইডিটি এর একজন গবেষক। তিনি ১৯৯৬ সালে ডেভিড লী এবং রবার্ট সি. রিচার্ডসন এর সাথে পদার্থে নোবেল পুরস্কার লাভ করেন।   জীবনী  অশেররফ ১৯৬৭ সালে ক্যালিফোর্নিয়া ইন্সটিটিউট অফ টেকনোলজি থেকে ব্যাচেলর্স ডিগ্রি লাভ করেন। তিনি ১৯৭৩ সালে কর্নেল বিশ্ববিদ্যালয় থেকে পিএইচডি ডিগ্রি লাভ করেন। এরপর তিনি নিউ জার্সির বেল ল্যাবসে ১৫ বছর কাজ করেন। ১৯৮৭ সালে স্ট্যানফোর্ড বিশ্ববিদ্যালয়ের পদার্থবিজ্ঞান ও ফলিত পদার্থবিজ্ঞান বিভাগে যোগদান করেন। ১৯৯৩-১৯৯৬ সাল পর্যন্ত তিনি এই বিভাগের চেয়ারম্যানের দায়িত্ব পালন করেন।   তথ্যসূত্র    বহিঃসংযোগ   বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক বিষয়শ্রেণী:১৯৪৫-এ জন্ম বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:মার্কিন পদার্থবিজ্ঞানী বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:মার্কিন নোবেল বিজয়ী বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:ইহুদি মার্কিন বিজ্ঞানী বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:অ্যাবরদিনের ব্যক্তি বিষয়শ্রেণী:অলিভার ই. বাকলি ঘনপদার্থবিজ্ঞান পুরস্কার বিজয়ী
গান বাংলা হচ্ছে বাংলাদেশের একটি ২৪/৭ এইচডি গানের চ্যানেল।  চ্যানেলটি ২০১৩ সালের ১৬ ডিসেম্বর শুরু করে। গান বাংলা টিভি বাংলা গান সম্প্রচার এবং বাঙালি সংস্কৃতি তুলে ধরে এবং বিভিন্ন দেশ ইংল্যান্ড, আমেরিকা, কানাডা, ইউরোপের কিছু অংশ এবং মধ্য প্রাচ্যে ও এটি সম্প্রচারিত হয়। চ্যানেলটি "বার্ডস আই মাস মিডিয়া এন্ড কমিউনিকেশন (প্রাইভেট) লিমিটেড "-এর অধীন। এই চ্যানেল এর স্বপ্নদ্রষ্টা ও মূল মালিকানায় আবৃত্তিশিল্পী,  লেখক রবিশঙ্কর মৈত্রী। রবিশঙ্কর মৈত্রী এখনো ফাউন্ডিং ডিরেক্টর৷  তার সাথে ছিলেন রবীন্দ্রসংগীত শিল্পী ড. এম. আমানুল্লাহ খান (চঞ্চল খান) যিনি খ্যাতিমান গবেষক ও উন্নয়ন কর্মী। আরো ছিলেন সৈয়দ আহমেদ ফারুক যিনি উনশত্তরের ছাত্রনেতা ও বীর মুক্তিযোদ্ধা।  ছিলেন সাংবাদিক বখতিয়ার সিকদার।  এক সময়ে একছত্রভাবে গানবাংলার নিয়ন্ত্রণ নেন কৌশিক হোসেন তাপস, ফারজানা আরমান মুন্নি ও পারভেজ সাজ্জাদ৷এ ঘটনায় গেল ৬ ডিসেম্বর,২০২৪ মামলা দায়ের করা হয়।  thumb|250px|ফারজানা মুন্নি এবং কৌশিক হোসেন  গেল ২০২৪ এর জুলাই গণঅভ্যুত্থান এর হত্যা মামলায় তাপস কারাগারে।এর আগে ২০২৪ সালের ৫ আগস্ট হাসিনা সরকারের পতন হলে বিকেল থেকে ‘‘‘গান বাংলা’’’র টিভি স্টেশনে ভাঙচুর চালিয়ে ধ্বংসস্তূপে পরিণত হয়,ফলে সম্প্রচার কার্যক্রম বন্ধ করে দেওয়া হয়।পরবর্তীতে আবারো সম্প্রচার চালু হয়।শেষ পর্যন্ত বকেয়া পরিশোধ না করায় বাংলাদেশ স্যাটেলাইট কোম্পানি লিমিটেড ‘‘‘গান বাংলা’’’স্যাটেলাইট সেবা বিচ্ছিন্ন করে সম্প্রচার কার্যক্রম ১১ ডিসেম্বর,২০২৪ থেকে সাময়িকভাবে বন্ধ করে দেওয়া হয়।   উইন্ড অফ চেঞ্জ  গান বাংলা উইন্ড অফ চেঞ্জ সিরিজের জন্য সবচেয়ে বিখ্যাত, যেটি ২০১৬ সালে আত্মপ্রকাশ করে। এখানে স্থানীয় এবং আন্তর্জাতিক সঙ্গীতশিল্পীরা একসাথে পারফর্ম করেছে। সিরিজটিতে বাংলাদেশের বিখ্যাত শিল্পীরাও অংশ নেয়।   আরও দেখুন   বাংলাদেশ টেলিভিশন  এটিএন বাংলা  বাংলাদেশের টেলিভিশন কেন্দ্রের তালিকা  তথ্যসূত্র  বহিঃসংযোগ অফিসিয়াল ওয়েবসাইট  বিষয়শ্রেণী:বাংলা ভাষার টেলিভিশন চ্যানেল বিষয়শ্রেণী:বাংলাদেশের টেলিভিশন চ্যানেল বিষয়শ্রেণী:২০১০-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:ঢাকার গণমাধ্যম বিষয়শ্রেণী:২০১৩-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:২০১৩-এ বাংলাদেশে প্রতিষ্ঠিত
কল্পনা আখতার বাংলাদেশের একজন শ্রম কর্মী। তিনি বাংলাদেশ সেন্টার ফর ওয়ার্কার সলিডারিটির প্রতিষ্ঠাতা ও নির্বাহী পরিচালক।  ২০১২ সালের ৪ এপ্রিল নিখোঁজ হন তার সহকর্মী আমিনুল ইসলাম। দু’দিন পর সর্বশেষ তাকে যেখানে দেখা গিয়েছিল, সেখান থেকে প্রায় ১০০ কিলোমিটার দূরে তার মৃতদেহ পাওয়া যায়। এ সময় মৃতদেহে নির্যাতনের চিহ্ন ঘটনাটির সঙ্গে বাংলাদেশের আইনশৃঙ্খলা রক্ষাকারী বাহিনীর সংশ্লিষ্টতার বিষয়ে ইঙ্গিত দেয়। Kalpona AkterFOUNDER & EXECUTIVE DIRECTOR, BANGLADESH CENTRE FOR WORKER SOLIDARITY  শ্রমিকদের উন্নয়নে অসাধারণ ভূমিকার জন্য তাকে হিউম্যান রাইটস ওয়াচের অ্যালিসন দেস ফোর্স অ্যাওয়ার্ড প্রদান করা হয়েছিল। তিনি ও তার সংগঠন বাংলাদেশে পোশাক শ্রমিকদের শোষণের বিরুদ্ধে লড়াই করে এবং গার্মেন্ট কারখানার নিরাপত্তা, ন্যূনতম মজুরি ও ট্রেড ইউনিয়নের গঠন করার অধিকারসহ তাদের অধিকারের জন্য লড়াই করে। সংস্থাটি প্রতিষ্ঠা করায় তাকে বিভিন্ন সময় হুমকি ও চাপ প্রয়োগ করা হয়। শ্রম কর্মীদের অধিকার রক্ষার জন্য বিশেষ করে টেক্সটাইল শিল্পের শ্রমিকদেরম, কল্পনা অনেক জায়গায় বিভিন্ন সময়ে সাক্ষাৎকার দিয়েছেন।Kalpona Akter bio স্থানীয় ও আন্তর্জাতিক গণমাধ্যমে তার অনেক সাক্ষাৎকার নেওয়া হয়েছে, বিশেষ করে তাজরীন অগ্নিকাণ্ড এবং রানা প্লাজা ভবন ধসের পর। তিনি একজন শিশু কর্মী ছিলেন। তিনি বিভিন্ন সময়ে হুমকি সম্মুখীন হয়েছে এবং তাকে অনেক বার গ্রেপ্তারও করা হয়েছে।   প্রাথমিক জীবন  তিনি ১৯৭৬ সালে বাংলাদেশের চাঁদপুর জেলায় জন্মগ্রহণ করেন।   যুক্তরাষ্ট্রে পুলিশের হাতে আটক  গার্মেন্ট শ্রমিকদের অধিকার আদায়ের নামে যুক্তরাষ্ট্রের বিভিন্ন অঙ্গরাজ্যে ঘুরে ক্যাম্পেইন চালাতে গিয়ে নিউ জার্সিতে পুলিশের হাতে কল্পনা ও রানা প্লাজা দুর্ঘটনায় আহত মাহিনূর বেগমসহ আরও ২৫ জন আটক হন। ভুল বুঝাবুঝির জন্য এমনটা হয়েছিল দাবি করে পুলিশ। দুই ঘণ্টা আটক রাখার পর তাদের জামিনে ছেড়ে দেওয়া হয়।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী মানবাধিকার কর্মী বিষয়শ্রেণী:১৯৭৬-এ জন্ম বিষয়শ্রেণী:ঢাকার ব্যক্তি বিষয়শ্রেণী:চাঁদপুর জেলার ব্যক্তি
২০০৬ দক্ষিণ এশীয় গেমস (দশম দক্ষিণ এশীয় গেমস) ২০০৬ সালের ১৮ আগস্ট শ্রীলঙ্কার কলম্বোতে শুরু হয় এবং ২৮ আগস্ট, ২০০৬ সালে শেষ হয়।   অংশগ্রহনকারী দেশ  ২০০৬ দক্ষিণ এশীয় গেমসে ৮টি দেশ অংশগ্রহণ করে।  (৮৬)  (১৯২)  (৫৪)  (২৯৩)  (৫৯)  (২১৬)  (২৮৮)  (৩৬৬)   পদক তালিকা    তথ্যসূত্র    বহিঃসংযোগ   Info. ২০০৬ দক্ষিণ এশীয় গেমস সম্পর্কে  উদ্বোধনী অনুষ্ঠানের ছবি  ছবি  * দ বিষয়শ্রেণী:দক্ষিণ এশীয় গেমস S দক্ষিণ এশীয় গেমস, ২০০৬
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  অপসারণ। উইনিয়নের নিবন্ধ সাধারণত রাখা হয় এবং গ্রামের নিবন্ধ উল্লেখযোগ্যতা প্রতিষ্ঠিত না হলে অপসারণ করা হয়।--যুদ্ধমন্ত্রী আলাপ ০৮:১১, ৮ আগস্ট ২০১৪ (ইউটিসি) মোহাম্মদপুর গ্রাম, রাউজান   – (অপসারণের প্রস্তাবনা দেখুনলগ দেখুন) () উল্লেখযোগ্যতা -- বোধিসত্ত্ব (আলাপ) ২০:০২, ১৪ জুলাই ২০১৪ (ইউটিসি) এটি একটি বিদ্যমান গ্রাম। উইকিপিডিয়ায় রাখা যেতে পারে। (Intakhab ctg (আলাপ) ২১:৩৪, ২৯ জুলাই ২০১৪ (ইউটিসি)) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
প্রদ্যোত রাজবংশ (পৃথীভিম ভোক্ষ্যন্তী নামেও ডাকা হয়),  একটি প্রাচীন ভারতীয় রাজবংশ, যারা অবন্তী ও মগধের উপর শাসন করেছিল, যদিও অধিকাংশ পুরাণ (ব্রহ্মাণ্ড পুরাণের একটি পাণ্ডুলিপি বাদে) বিশ্ববিদ্যালয়ে সংরক্ষিত ছিল ঢাকা বিশ্ববিদ্যালয় বলে যে এই রাজবংশ মগধে বৃহদ্রথ রাজবংশের উত্তরাধিকারী হয়।Misra, V.S. (2007). Ancient Indian Dynasties, Mumbai: Baratiya Vidya Bhavan, , p. 300 রাজবংশ ১৩৮ বছর ধরে রাজত্ব করেছিল।   সংযোগ=//upload.wikimedia.org/wikipedia/commons/thumb/b/b0/Magadha.GIF/220px-Magadha.GIF|থাম্ব|মগধপ্রদ্যোত রাজবংশের প্রতিষ্ঠাতা এবং অবন্তী ও মগধের শাসক। প্রদ্যোত রাজবংশ ছিল দ্বিতীয় রাজবংশ যারা মগধ শাসন করেছিল। প্রদ্যোত ছিলেন পুলিকার (পুনিকা) পুত্র, যিনি তার পুত্রকে রাজা করার জন্য রাজাগৃহে বৃহদ্রথ রাজবংশের রিপুঞ্জয়কে হত্যা করেছিলেন বলে কথিত আছে।  প্রদ্যোত রাজবংশের পূর্বে বৃহদ্রথ রাজবংশ এবং মগধের হরিয়াঙ্ক রাজবংশের স্থলাভিষিক্ত। প্রদ্যোতা ২৩ বছর রাজত্ব করেছেন বলে জানা যায়।মেরুতুঙ্গার ভিসারসরেনির'' মতে (৬৫৯-৬৩৫ খ্রিস্টপূর্বাব্দে) পালকের রাজত্ব শুরু হয়েছিল। তিনি ছিলেন মগধের চন্দ প্রদ্যোতের পুত্র।  তিনি কোসাম্বি জয় করেছিলেন বলে কথিত আছে। পালাকা ২৫ বছর রাজত্ব করেছেন বলে জানা যায়।  বিশাখুপা, আজকা, নন্দীবর্ধন যথাক্রমে ৫০, ২১ ও ২০ বছর রাজত্ব করেছেন বলে জানা যায়।  উৎপত্তি ঐতিহাসিকদের মতে, প্রদ্যোত রাজবংশ অভিরা উপজাতির অন্তর্গত ছিল।  ডি আর ভান্ডারকর আরও উল্লেখ করেছেন যে প্রদ্যোত রাজবংশ সম্ভবত অভির বংশোদ্ভূত ছিল।  শাসকদের তালিকা প্রদ্যোতা রাজবংশের পাঁচজন রাজা ৬৮২ থেকে ৫৪৪ খ্রিস্টপূর্বাব্দ পর্যন্ত ১৩৮ বছর রাজত্ব করেছিলেন। +প্রদ্যোত রাজবংশের শাসকদের তালিকা রাজা রাজত্ব (BCE) সময়কাল প্রদ্যোতা মহাসেন ৬৮২-৬৫৯ খ্রিস্টপূর্ব  ২৩ পালাকা ৬৫৯-৬৫৩ খ্রিস্টপূর্ব ২৪ বিশাখায়ূপা ৬৩৫-৫৮৫ খ্রিস্টপূর্ব ৫০ আজকা ৫৮৫-৫৬৪ খ্রিস্টপূর্ব ২১ বর্ত্তিবর্ধন ৫৬৪-৫৪৪ খ্রিস্টপূর্ব ২০  আরও দেখুন   প্রদ্যোতা  বৃহদ্রথ  তথ্যসূত্র  বিষয়শ্রেণী:মধ্যপ্রদেশের ইতিহাস বিষয়শ্রেণী:মগধ বিষয়শ্রেণী:ভারতের রাজবংশ বিষয়শ্রেণী:বাংলার রাজবংশ
This template resolves page names as they would be handled by MediaWiki's template-transclusion process.  It thereby removes ambiguity when doing other things with template pagenames, eg linking.   Usage   {{transclude| Template:Foo }} →  {{transclude| Category:Foo }} →  {{transclude| Foo }} →  {{transclude| :Foo }} →  {{transclude| :File:Foo }} →    See also   Transclude
থাম্ব|315x315পিক্সেল| আইএমএলআই-এর প্রবেশদ্বার আইএমও ইন্টারন্যাশনাল মেরিটাইম ল ইনস্টিটিউট (আইএমএলআই) ১৯৮৮ সালে জাতিসংঘের বিশেষায়িত সংস্থা ইন্টারন্যাশনাল মেরিটাইম অর্গানাইজেশনের পৃষ্ঠপোষকতায় প্রতিষ্ঠিত হয়েছিল। এর লক্ষ্য হল সামুদ্রিক আইন বিশেষজ্ঞদের প্রশিক্ষণ দেওয়া। ইনস্টিটিউটের সদর দপ্তর বর্তমানে মাল্টা বিশ্ববিদ্যালয়ের ক্যাম্পাসে এ অবস্থিত।   ইতিহাস  আইএমএলআই ১৯৮৮ সালে আইএমও এবং মাল্টা সরকারের মধ্যে একটি চুক্তির অধীনে প্রতিষ্ঠিত হয়েছিল। এটি ১৯৮৯ সালের অক্টোবরে তার প্রথম শিক্ষাবর্ষ শুরু করে। এর ক্যাম্পাস মাল্টা বিশ্ববিদ্যালয়ে।   প্রোগ্রাম  ইনস্টিটিউট আন্তর্জাতিক আইনসমুদ্রের আইন, শিপিং আইন, সামুদ্রিক পরিবেশ আইন এবং আইনের খসড়া সহ আন্তর্জাতিক সমুদ্র আইনের পুরো বর্ণালীকে কভার করার জন্য ডিজাইন করা একাডেমিক কোর্স অফার করে। ইনস্টিটিউটে প্রশিক্ষণ তিনটি ক্ষেত্রে মনোনিবেশ করে।   জাতীয় সামুদ্রিক আইনের উপর পরামর্শ এবং বিকাশের জন্য দক্ষতার বিকাশ;  দেশীয় আইনে আন্তর্জাতিক নিয়মগুলিকে অন্তর্ভুক্ত করার জন্য রাজ্যগুলির প্রয়োজনীয় দক্ষতা রয়েছে তা নিশ্চিত করার জন্য আইনী খসড়া তৈরির দক্ষতার বিকাশ; এবং  আন্তর্জাতিক সামুদ্রিক ফোরামের আলোচনায় অংশগ্রহণ এবং অবদান রাখার জন্য আইনজীবীদের প্রস্তুতি।থাম্ব|315x315পিক্সেল| IMLI প্রধান ফটক  কোর্সের সময়কাল হল এক শিক্ষাবর্ষ এবং সফল ছাত্রদের আন্তর্জাতিক সমুদ্র আইনে স্নাতকোত্তর ডিগ্রি (এলএলটম) প্রদান করা হয়।  ইনস্টিটিউট অধ্যয়নের অন্যান্য প্রোগ্রাম অফার করে আন্তর্জাতিক সামুদ্রিক আইনে ডক্টর অফ ফিলোসফি থেকে শুরু করে অ আইনজীবীদের জন্য একটি অ্যাডভান্সড ডিপ্লোমা যারা আন্তর্জাতিক সামুদ্রিক আইনের প্রধান বৈশিষ্ট্যগুলি বুঝতে চান।  IMLI বিভিন্ন প্রোগ্রাম অফার করে যার মধ্যে এল.এল.এম, M.Hum. এম.ফিল. রিসার্চ ডিগ্রি এবং অ্যাডভান্সড ডিপ্লোমা, সেইসাথে ছোট কোর্স।IMLI Shipping & Law Programmes   ছাত্রের সংখ্যা  যোগ্যতা অর্জনের জন্য ছাত্র-ছাত্রীদের–যাদের প্রাথমিকভাবে উন্নয়নশীল রাজ্য থেকে আসা উচিত–তাদের প্রথম আইন ডিগ্রি থাকতে হবে। আইএৃএলআই-তে, প্রতি বছর কোর্সের ৫০% জায়গা মহিলা প্রার্থীদের জন্য সংরক্ষিত। প্রার্থীরা সাধারণত তাদের সরকার দ্বারা মনোনীত এবং সমর্থিত হয়, তবে আসনগুলিও স্বতন্ত্র প্রার্থীদের জন্য বরাদ্দ করা হয়।   কর্মকর্তারা    গভর্নিং বোর্ডের চেয়ারম্যান: কিট্যাক লিম  পরিচালক: নরম্যান এ. মার্টিনেজ গুতেরেস (২০২২-বর্তমান)   উল্লেখযোগ্য প্রাক্তন ছাত্র    Fatou Bensouda,  গাম্বিয়ান আইনজীবী এবং আন্তর্জাতিক অপরাধ আদালতের প্রধান প্রসিকিউটর  জয়েস বাওয়াহ মোগতারি,  ঘানার আইনজীবী এবং রাজনীতিবিদ, ঘানার সাবেক উপ-পরিবহন মন্ত্রী  জোসেফাইন নক্রুমাহ,  ঘানার আইনজীবী, ঘানার নাগরিক শিক্ষার জাতীয় কমিশনের চেয়ারপারসন।  সান্দ্রা ওপোকু,   ঘানার আইনজীবী, তেমা বন্দরের পরিচালক।  ফ্রান্সিসকো ভিলারোয়েল,   ভেনেজুয়েলার আইনজীবী, লেখক, চিত্রনাট্যকার এবং চলচ্চিত্র নির্মাতা, কারাকাস ইবেরো-আমেরিকান চলচ্চিত্র উৎসবের পরিচালক  জেরাল্ড জ্যাকিওস, মার্শালিজ রাজনীতিবিদ এবং কূটনীতিক, মার্শাল দ্বীপপুঞ্জের প্রাক্তন পররাষ্ট্র মন্ত্রী, মার্কিন যুক্তরাষ্ট্রে মার্শাল দ্বীপপুঞ্জ প্রজাতন্ত্রের রাষ্ট্রদূত  থাম্ব|315x315পিক্সেল| 2016 সালে ইনস্টিটিউটের ভবনের সামনে অরবিদ পারদোর মূর্তি   আরও দেখুন    ইন্টারন্যাশনাল মেরিটাইম অর্গানাইজেশন   তথ্যসূত্র   বিষয়শ্রেণী:১৯৮৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:সমুদ্র আইন
ঈশ্বরদী রপ্তানি প্রক্রিয়াকরণ অঞ্চল (সংক্ষেপে যেটি 'ঈশ্বরদী ইপিজেড', বা, 'পাবনা ইপিজেড' নামেও পরিচিত) বাংলাদেশের একটি বিশেষ অর্থনৈতিক অঞ্চল, যা বাংলাদেশের উত্তরাঞ্চলের শহর পাবনার অদূরে ঈশ্বরদী এলাকায় অবস্থিত। এই রপ্তানি প্রক্রিয়াকরণ অঞ্চলটি ২০০১ খ্রিষ্টাব্দে স্থাপিত হয়। ৩০৯ একর এলাকার ওপর প্রতিষ্ঠিত এই ইপিজেডটি বাংলাদেশের ৩য় বৃহত্তম রপ্তানি প্রক্রিয়াকরণ এলাকা।   অবস্থান  এই ইপিজেডটি ঢাকা শহর থেকে ২২০ কিলোমিটার দূরে পাবনা জেলার পাকশী এলাকার ঈশ্বরদীতে অবস্থিত। এটি ঈশ্বরদী বিমানবন্দর থেকে ১০.৬০ কিলোমিটার ও রাজশাহী বিমানবন্দর থেকে ১১০ কিলোমিটার এবং চট্টগ্রাম সমুদ্রবন্দর থেকে ৪৮৪ কিলোমিটার ও মংলা সমুদ্রবন্দর থেকে ২৮০ কিলোমিটার দূরত্বে অবস্থিত।   প্রদত্ত সুযোগ-সুবিধা  এটি একটি শুল্কমুক্ত এলাকা যেখানে সম্পূর্ণ শুল্কমুক্তভাবে কাঁচামাল আমদানী করতঃ উৎপাদিত পণ্য সম্পূর্ণ শুল্কমুক্তভাবে বিদেশে রপ্তানী করা যায়।জেলায় জেলায় ইপিজেড হবে গর্বের আধার শিল্প প্রতিষ্ঠানগুলোতে সরবরাহের জন্য এখানে 'বেপজা' কর্তৃপক্ষের মাধ্যমে পানি সরবরাহ ব্যবস্থা ও বিদ্যুতের জন্য ১১ কেভির একটি সাব স্টেশন রয়েছে; এছাড়াও এখানে পশ্চিমাঞ্চল গ্যাস কর্তৃপক্ষের মাধ্যমে জ্বালানী হিসাবে প্রাকৃতিক গ্যাসের সরবরাহ করা হয়।।   শিল্প প্রতিষ্ঠান  এখানে কলকারখানাগুলোতে তিন ধরনের বিনিয়োগ আছে:  শতভাগ বিদেশী পুজিঁ  বিদেশী ও দেশী পুজিঁর যৌথ বিনিয়োগ এবং  শতভাগ দেশীয় পুজিঁ। এই ইপিজেডে সর্বমোট শিল্প-প্লটের সংখ্যা ২৯০ টি।   উৎপাদিত পণ্য  এখানে উৎপাদিত পণ্যগুলো হচ্ছে:  তৈরি পোশাক  সোয়েটার  খাদ্যদ্রব্য প্রক্রিয়াজাতকরণ প্রভৃতি।   রপ্তানি  ২০১২-১৩ অর্থবছরের ইপিজেডগুলো থেকে মোট ৪,৮৫৬.৬৮ মিলিয়ন মার্কিন ডলারেরইপিজেডগুলোতে রপ্তানি আয় বেড়েছে। পণ্য রপ্তানী করা হয় যা মোট জাতীয় রপ্তানীতে প্রায় ১৮ শতাংশ এবং এসময় ঈশ্বরদী ইপিজেড থেকে মোট ৫৫.৭১ মিলিয়ন মার্কিন ডলারের পণ্য বিদেশে রপ্তানি করা হয়েছে। ২০১৩-১৪ অর্থবছরে মোট ৫,৫২৫.৩০ মিলিয়ন মার্কিন ডলার মূল্যের পণ্য রপ্তানি করেছে ইপিজেডগুলো এবং ঈশ্বরদী ইপিজেড থেকে রপ্তানি হয়েছে ৯৩.১৬ মিলিয়ন মার্কিন ডলারের পণ্য।ইপিজেডের রপ্তানি আয় বেড়েছে ১৪ শতাংশ।  বিগত ৬ বছরে বেপজা বিনিয়োগে ১২৯.৫৫%, রপ্তানিতে ১৫৫.৯৫% এবং কর্মসংস্থানের ক্ষেত্রে ১১২.৩০% প্রবৃদ্ধি অর্জন করেছে।   আরও দেখুন   বাংলাদেশ রপ্তানি প্রক্রিয়াকরণ অঞ্চল কর্তৃপক্ষ  বাংলাদেশের রপ্তানি প্রক্রিয়াকরণ অঞ্চলের তালিকা   তথ্যসূত্র    বহিঃসংযোগ   বেপজা - বাংলাদেশ রপ্তানি প্রক্রিয়াকরণ অঞ্চল কর্তৃপক্ষ।  বিষয়শ্রেণী:পাবনা জেলা বিষয়শ্রেণী:বাংলাদেশের রপ্তানি প্রক্রিয়াকরণ অঞ্চল বিষয়শ্রেণী:ঈশ্বরদী উপজেলা
২০১৭ নারীদের মার্চ ছিল বিশ্বব্যাপী একটি প্রতিবাদ, মার্কিন প্রেসিডেন্ট হিসেবে ডোনাল্ড ট্রাম্পের অভিষেক হওয়ার পরের দিন ২০১৭ সালের ২১ জানুয়ারি তারিখে এটি হয়েছিল। ট্রাম্পের নীতিগত অবস্থান এবং বক্তৃতা, যা বিবেচিত হয়েছিল নারীর অধিকারের প্রতি হুমকি এবং নারী বিদ্বেষ হিসেবে, তার প্রতিবাদে এই মিছিল হয়েছিল। এটি ছিল মার্কিন ইতিহাসে সবচেয়ে বড় এক দিনের বিক্ষোভ। বার্ষিক মিছিলের লক্ষ্য ছিল নারীদের মানবাধিকার এবং অন্যান্য বিষয় সংক্রান্ত আইন ও নীতির পক্ষে কথা বলা, যার মধ্যে রয়েছে নারীর অধিকার, অভিবাসন সংস্কার, স্বাস্থ্যসেবা সংস্কার, অক্ষমতার ন্যায়বিচার, প্রজনন অধিকার, পরিবেশ, এলজিবিটিকিউ অধিকার, জাতিগত সমতা, ধর্মের স্বাধীনতা, অধিকার ও সহনশীলতা । নারী আয়োজকদের মতে, তাদের লক্ষ্য ছিল "আমাদের নতুন প্রশাসনকে তাদের অফিসে প্রথম দিনে একটি সাহসী বার্তা পাঠানো এবং বিশ্বকে জানানো যে নারীর অধিকার হল মানবাধিকার"।  প্রধান প্রতিবাদটি ছিল ওয়াশিংটন, ডিসিতে, এবং এটি ওয়াশিংটনে নারীদের মার্চ নামে পরিচিত। বিশ্বব্যাপী, এর সাথে আরো অনেক মিছিল অনুষ্ঠিত হয়। ওয়াশিংটন মার্চ ইউটিউব, ফেসবুক এবং টুইটারে সরাসরি সম্প্রচার করা হয়েছিল। ওয়াশিংটন মার্চ ৪,৭০,০০০ এরও বেশি লোককে আকর্ষণ করেছিল। মার্কিন যুক্তরাষ্ট্রের মিছিলে ৩,২৬৭,১৩৪ থেকে ৫,২৪৬,৬৭০ জন লোক অংশগ্রহণ করেছিল, যা মার্কিন জনসংখ্যার প্রায় ১.০ থেকে ১.৬ শতাংশ। বিশ্বব্যাপী অংশগ্রহণ সাত মিলিয়নেরও বেশি অনুমান করা হয়েছে। মার্কিন যুক্তরাষ্ট্রে কমপক্ষে ৪০৮টি এবং অন্যান্য ৮১টি  দেশে ১৬৮টি মার্চের পরিকল্পনা করা হয়েছিল বলে জানা গেছে। ২০১৭ নারীদের মার্চের পরে, আয়োজকরা রিপোর্ট করেছেন যে সারা বিশ্বে প্রায় ৬৭৩টি মার্চ হয়েছে, সাতটি মহাদেশের সবগুলিতেই, তার মধ্যে ২৯টি কানাডায়, ২০টি মেক্সিকোতে, এবং ১টি অ্যান্টার্কটিকায়। জনসমাগম শান্তিপূর্ণ ছিল: ডিসি, শিকাগো, লস এঞ্জেলেস, নিউ ইয়র্ক সিটি, বা সিয়াটলে কোনো গ্রেপ্তার করা হয়নি, সেখানে সম্মিলিতভাবে প্রায় দুই মিলিয়ন লোক মিছিল করেছিল। সংস্থাটির ওয়েবসাইটে বলা হয়েছে যে তারা "নাগরিক অধিকার আন্দোলনের অহিংস মতাদর্শ" মেনে চলতে চেয়েছিল। মিছিলের পরে, ওয়াশিংটনে নারীদের মার্চের আয়োজকরা এর গতি বজায় রাখার উদ্দেশ্যে যৌথ সক্রিয়তার জন্য "প্রথম ১০০ দিনের জন্য ১০টি অ্যাকশন" প্রচারাভিযান পোস্ট করেছেন। থাম্ব|লস অ্যাঞ্জেলেসের ডাউনটাউনে ২০১৭ নারীদের মার্চ।   তথ্যসূত্র   বিষয়শ্রেণী:মহাদেশ অনুযায়ী ২০১৭ বিষয়শ্রেণী:২০১৭-এ এশিয়া বিষয়শ্রেণী:২০১৭-এ ইউরোপ বিষয়শ্রেণী:২০১৭-এ উত্তর আমেরিকা বিষয়শ্রেণী:মার্কিন যুক্তরাষ্ট্রের বৈদেশিক সম্পর্ক বিষয়শ্রেণী:নারীবাদের চতুর্থ তরঙ্গ বিষয়শ্রেণী:নারী অধিকারের ইতিহাস